આ સમસ્યા હલ કરવા માટે પ્રાયોગિક ધોરણે સાઈડ ખૂલે ત્યારે વાહનચાલક જમણી સાઈડ વળવાના બદલે ૫૦થી ૧૦૦ મીટર દૂર જઈ વળાંક લઈ શકે છે અથવા તો યુ-ટર્ન (સર્કલ પછીના ડિવાઈડરથી) લઈ શકે છે. ગુરુવારથી પ્રાયોગિક ધોરણે આ પ્રયોગ કરતાં ૧૨ મિનિટ સુધી સર્કલ ક્રોસ કરી શકતાં ન હતા એ રોડ ૪૦ સેકન્ડમાં ખાલી થઈ જાય છે તેમજ પેટ્રોલ અને સમયનો પણ બચાવ થાય છે. આ માત્ર પ્રાયોગિક ધોરણે જ પ્રયોગ છે, તેના કારણે અન્ય કોઈ રસ્તા પર કે બીજી કોઈ સમસ્યા અંગે વાંધા-સુચનો પણ માગવામાં આવશે તેમ જોઈન્ટ પોલીસ કમિશનર સિદ્ધાર્થ ખત્રીએ જણાવ્યું હતું. બીજી તરફ આ નવા પ્રયોગથી થોડો હેવોક સર્જાયો હોવાની ફરિયાદો પણ ઉઠવા પામી હતી.